Liikenne- ja viestintäministeriö (jäljempänä LVM) - PDF
Download "Liikenne- ja viestintäministeriö (jäljempänä LVM)"
1 1 SOPIMUS KAUKO- JA LÄHIJUNALIIKENTEEN OSTAMISESTA 1. OSAPUOLET Liikenne- ja viestintäministeriö (jäljempänä LVM) VR-Yhtymä Oy (jäljempänä VR) 2. SOPIMUKSEN TARKOITUS JA KOHDE LVM ostaa VR:ltä sopimuskauden aikana harjoitettavan ostoliikenteen tämän sopimuksen mukaisesti kuitenkin siten, että henkilöjunaliikenteen kilpailun hallittu avautuminen mahdollistetaan tässä sopimuksessa jäljempänä sovittavin tavoin. Tämä sopimus kattaa liitteen 1 mukaiset kauko- ja lähiliikenteen ostot. Osapuolet sopivat tällä sopimuksella keskeisistä liikennöinnin ehdoista ja periaatteista. Tämän sopimuksen perusteella harjoitettava liikenne on määritelty liitteessä OSTOLIIKENNE LVM:n VR:ltä ostama liikenne on määritelty liitteessä 1. LVM ostaa VR:ltä liitteessä määritellyn kauko- ja lähiliikenteen suorittamalla tässä sopimuksessa sovitun liikennöintikorvauksen. Osapuolet tiedostavat, että liikennöintikorvaus edellyttää eduskunnan myöntämää sopimusvaltuutta ja määrärahaa. 4. MARKKINAEHTOINEN LIIKENNE Tällä sopimuksella ei ole vaikutusta VR:n harjoittamaan markkinaehtoiseen liikenteeseen. VR vastaa itsenäisesti harjoittamastaan markkinaehtoisesta liikenteestä ja sitä koskevista päätöksistä. VR tekee markkinaehtoiseen liikenteeseen muutoksia keväällä 2016 ja niiden toteutus, vaikutukset ja yhteensovittaminen ostoliikenteeseen on yhteisesti todettu ja huomioitu. 5. LIIKENNÖINNIN ALOITUS Tämän sopimuksen mukainen liikennöinti alkaa VR harjoittaa liikennettä siten kuin liikennöinnistä on sovittu osapuolten välisissä tällä hetkellä voimassa olevissa sopimuksissa: Kaukojunaliikenteen ja Alueellisen junaliikenteen ostosopimus ja Lähijunaliikenteen ostosopimus niihin tehtyine muutoksineen. 6. LIIKENNÖINTIMUUTOKSET Osapuolet sopivat sopimuskauden aikana tapahtuvista liitteeseen 1 tehtävistä mahdollisista liikennöintimuutoksista yhteisesti kirjallisesti. Osa-
2 2 puolet tarkastelevat mahdollisia reittikohtaisia liikennemuutoksia aikataulukausittain ja sopivat sen perusteella mahdollisista muutoksista liitteeseen 1. Yhdessä sovitut liikennemuutokset voidaan toteuttaa aikataulukauden vaihteessa ja osapuolet ilmoittavat toisilleen muutostarpeista kirjallisesti viimeistään 4 kuukautta ennen aikataulukauden vaihdetta. VR:llä on oikeus tehdä vähäisiä muutoksia junaliikenteen aikatauluihin, mm. yhteensovittaminen VR:n muun liikenteen kanssa ja kesäliikenteen muuttuneen asiakaskäyttäytymisen huomiointi tarjonnassa. VR ilmoittaa tällaisista muutoksista LVM:lle edellä mainitussa määräajassa. 7. LIIKENTEEN SUUNNITTELU, TIEDOTTAMINEN JA LIPUNMYYNTI VR huolehtii ja päättää liikenteen suunnittelemisesta, kalustosta, markkinoinnista, paikanvarauksesta, lipunmyynnistä ja lippujen hinnoittelusta. VR saa pitää liikenteestä perimänsä asiakastulot. 8. LIIKENNÖINTIKORVAUS Liikennöinnistä suoritettava korvaus väliseltä ajalta on yhteensä ,91 euroa (alv 0 %) sopimuksen liitteessä esitetystä matkustajaliikenteestä. Vuosittainen korvaus on näin ollen ,73 euroa (alv 0 %). Korvaukseen lisätään kulloinkin voimassaoleva arvonlisävero, eli sopimuskauden aikana liikennöinnistä suoritettava korvaus on nykyisellä verokannalla ,00 euroa (alv 10 %) ja vuosittainen korvaus ,00 euroa (alv 10 %). Korvaus maksetaan VR:lle kuukausittain laskutuksen perusteella VR:n ilmoittamalle pankkitilille. Kuukausikohtainen korvaus lasketaan kuukausittaisina tasaerinä. Viivästyskorko on korkolain mukainen. Liikennöintikorvausta voidaan muuttaa silloin, kun liikennöintiä muutetaan yhteisesti sovitulla tavalla. Laskettaessa liikennöinnin muutoksen vaikutusta korvaukseen otetaan huomioon muutettavan liikenteen suhteellinen osuus liikennöintikorvauksesta ja muutoksen vaikutus muuhun tämän sopimuksen mukaiseen ostoliikenteeseen. Liikennöintikorvauksen tulee vastata palvelusopimusasetuksen (EY 1370/2007) vaatimuksia ja siihen sovelletaan ko. asetuksen säännöksiä. 9. LIPPUYHTEISTYÖ VR:llä on oikeus vapaasti sopia ja järjestää junalippujen yhteiskäyttöisyys HSL:n kanssa. Tämä sopimus ei aiheuta muutoksia VR:n ja HSL:n tämänhetkiseen järjestelyyn lipputuotteiden kelpoisuudesta tai VR:n ja HSL:n välisten lippujen yhteiskäyttöisyyttä koskevien korvausten ja kustannusten jakautumisesta. Tällä sopimuksella ei myöskään ole vaikutusta VR:n ja HSL:n väliseen uuteen lippujen yhteiskäyttöisyyttä koskevaan sopimukseen tai sen sisältöön.
3 3 10. RAPORTOINTI VR raportoi ostoliikenteen matkustajamäärät vuosittain, täsmällisyyden ja vuorojen ajamatta jättämisen kuukausittain. 11. AUDITOINTI LVM:llä on oikeus halutessaan tarkastaa ostoliikenteestä saadut tulot ja niiden kustannuksia koskevat laskelmat kummankin osapuolen hyväksymän KHT-tilintarkastajan toimesta. Tilintarkastaja suorittaa tarkastuksen luottamuksellisesti tehtävänään varmistua siitä, että liikennöintikorvaus vastaa palvelusopimusasetuksen (EY 1370/2007) vaatimuksia. LVM vastaa auditoinnin kustannuksista. Mikäli liikennöintikorvauksen todetaan olevan asetuksen vastainen, vastaa kustannuksista VR. 12. ESTEETTÖMYYS Ostoliikenteessä on tavoitteena liikuntarajoitteisten matkustamiseen soveltuvan kaluston käyttäminen. Muunlaisella kalustolla liikennöitäessä VR tiedottaa asiakkaille kaluston puutteesta. VR huolehtii siitä, että sen asiakaspalveluhenkilökunta on saanut riittävän koulutuksen erityisryhmien palvelemiseen. 13. KORVAUSVASTUU Kumpikin osapuoli vastaa sopimuksen täyttämisessä omalla toiminnallaan tai laiminlyönnillään toiselle osapuolelle aiheuttamastaan suorasta ja välittömästä vahingosta. Osapuolet eivät missään tilanteessa ole vastuussa välillisestä tai epäsuorasta vahingosta, paitsi jos osapuoli on aiheuttanut vahingon törkeällä tuottamuksella tai tahallisesti. 14. LIIKENNÖINNIN ESTYMINEN Mikäli VR:n sopimuksen mukainen liikennöinti tai sopimuksen täyttäminen muutoin estyy siitä syystä, että ratakapasiteettia ei myönnetä hakemuksen mukaisesti tai liikennöintiä ei voi harjoittaa Rautatiealan sääntelyelimen tai muun viranomaisen määräyksestä johtuen, sopivat osapuolet yhteisesti tilanteen aiheuttamista liikennöintimuutoksista sekä muutoksen vaikutuksesta liikennöintikorvaukseen. Laskettaessa liikennöinnin muutoksen vaikutusta korvaukseen otetaan huomioon muutettavan liikenteen suhteellinen osuus liikennöintikorvauksesta ja muutoksen vaikutus muuhun tämän sopimuksen mukaiseen ostoliikenteeseen. Mikäli liikennöinti estyy odottamattomien liikennehäiriöiden vuoksi tai muista syistä yllättäen, on VR:llä oikeus liikenteen tilapäisiin järjestelyihin. VR hoitaa tilapäisjärjestelyt huolehtimalla matkustajien kuljettamisesta olosuhteisiin nähden asiamukaisella tavalla. Mikäli sopimuksen täyttäminen tulee mahdottomaksi tai vaikeutuu olennaisesti ylivoimaiseksi esteeksi (force majeure) katsottavasta, VR:n vaikutusmahdollisuuksien ulkopuolelle olevasta syystä (esim. lakko, muu työtaistelutoimenpide, tulipalo, poikkeukselliset luonnonvoimat, sota, lii-
4 4 kekannallepano), vapautuu VR sopimusvelvoitteidensa täyttämisestä ajaksi, jonka ylivoimainen este kestää. VR voi käyttää muuta liikenneyritystä alihankkijana silloin, kun junalla liikennöinti on estynyt esimerkiksi onnettomuuden, ratatyön, sääolosuhteiden tai muun niihin rinnastettavan syyn vuoksi. 15. SALASSAPITO Osapuolet sitoutuvat pitämään luottamuksellisena tämän sopimuksen toteuttamisen yhteydessä toisiltaan saamansa luottamuksellisina pidettävät tiedot sekä olemaan käyttämättä niitä hyväkseen muuten kuin sopimuksen toteuttamisen tarkoituksessa. Tässä yhteydessä huomioidaan se, että LVM:n toimintaan sovelletaan lakia viranomaisten toiminnan julkisuudesta. VR merkitsee toimittamansa asiakirjat siltä osin kuin ne sisältävät ko. lain perusteella salassa pidettäviä tietoja. 16. SOPIMUKSEN PURKAMINEN Osapuolilla on oikeus välittömästi purkaa sopimus, jos toinen osapuoli olennaisesti rikkoo sopimusta eikä korjaa toimintaansa viivytyksettä saatuaan siitä toiselta osapuolelta kirjallisen huomautuksen. 17. SOPIMUKSEN SIIRTÄMINEN Osapuolilla ei ole oikeutta siirtää tätä sopimusta kolmannelle osapuolelle ilman toisen osapuolen kirjallista suostumusta. VR:llä on kuitenkin oikeus siirtää tämä sopimus kokonaan tai osittain konserniyhtiölleen. 18. ERIMIELISYYDET Tästä sopimuksesta syntyvistä erimielisyyksistä osapuolten on jommankumman osapuolen pyynnöstä viipymättä neuvoteltava keskenään ja pyrittävä ratkaisuun. Erimielisyydet, joista osapuolet eivät pääse sopimukseen, ratkaistaan Helsingin käräjäoikeudessa. 19. VOIMASSAOLO JA KILPAILUN AVAUTUMINEN Tämä sopimus tulee voimaan, kun molemmat osapuolet ovat sen allekirjoittaneet ja VR-Yhtymä Oy:n hallitus on sen hyväksynyt. Tämä sopimus on voimassa määräaikaisena asti. Osapuolet varautuvat ottamaan huomioon mahdollisuuden henkilöjunaliikenteen avautumiseen kilpailulle tämän sopimuksen voimassaolossa. Kummallakin osapuolella on mahdollisuus irtisanoa tämä sopimus kirjallisesti 12 kuukauden irtisanomisaikaa noudattaen päättymään aikaisintaan Mikäli LVM irtisanoo sopimuksen, järjestetään liikenne joko markkinaehtoisesti tai kilpailutetaan siten, että VR voi tasapuolisesti ja syrjimättömästi osallistua kilpailutukseen niin halutessaan.
5 5 20. SOPIMUSKAPPALEET Tätä sopimusta on tehty kaksi (2) samansisältöistä kappaletta, yksi kummallekin osapuolelle. Allekirjoitukset Helsingissä 1 päivänä helmikuuta 2016 Liikenne- ja viestintäministeriö Anne Berner liikenne- ja viestintäministeri Mikael Nyberg osastopäällikkö, ylijohtaja VR-Yhtymä Oy Mikael Aro toimitusjohtaja Maisa Romanainen divisioonajohtaja, matkustajaliikenne Liite 1 LVM Ostoliikenne alkaen